pythainlp/thai-wiki-dataset-v4 huggingface dataset:
พระเจ้าคาเมฮาเมฮาที่ 4 แห่งฮาวาย

พระเจ้าคาเมฮาเมฮาที่ 4 แห่งฮาวาย  ทรงเป็นพระมหากษัตริย์พระองค์ที่ 4 แห่งราชอาณาจักรฮาวาย ต่อจากพระเจ้าคาเมฮาเมฮาที่ 3 แห่งฮาวายพระบรมราชชนก
พระเจ้าคาเมฮาเมฮาที่ 4 เสด็จพระราชสมภพเมื่อวันที่ 11 สิงหาคม 1813 ที่เมืองโฮโนลูลู ราชอาณาจักรฮาวาย เป็นโอรสของหัวหน้าพระสังฆราชและผู้ว่าการจังหวัดโออาฮูของฮาวาย พระองค์จึงมีศักดิ์เป็นพระราชโอรสบุญธรรมของพระเจ้าคาเมฮาเมฮาที่ 3 แห่งฮาวาย ตามราชประเพณีโบราณของฮาวาย
ในรัชสมัยของพระองค์เริ่มมีการล่าอาณานิคมทำให้พระองค์ต้องหาทางนำพาประเทศให้พ้นภัย เมื่อฝรั่งเศสเริ่มขยายดินแดนมาถึงหมู่เกาะฮาวายพระองค์ก็ทรงเจรจากับฝรั่งเศส และเริ่มมีชาวอเมริกันมาอาศัยอยู่ในราชอาณาจักรฮาวายมากขึ้นทำให้พระองค์ต้องหาทางต่อต้านอิทธิพลของชาวอเมริกัน
ตลอดรัชสมัยของพระองค์ถือว่าเป็นสมัยที่ดี เพราะพระองค์และสมเด็จพระราชินีเอ็มม่าทรงทุ่มเททรงงานเพื่อการศึกษาและด้านสาธารณสุขทำให้ชาวฮาวายค่อนข้างสุขสบายภายใต้การปกครองของพระองค์
พระเจ้าคาเมฮาเมฮาที่ 4 เสด็จสวรรคตเมื่อวันที่ 30 พฤศจิกายน 1863 ด้วยโรคหอบหืดเรื้อรัง ขณะมีพระชนมพรรษาได้ 29 พรรษา พระเจ้าคาเมฮาเมฮาที่ 5 พระเชษฐาของพระองค์จึงขึ้นครองราชย์ต่อจากพระองค์
โมริตะ สาวใสไร้คำพูด

(#เปลี่ยนทาง เป็นการ์ตูนแบบ 4 ช่องจบ เขียนโดน ซาโนะ ทะเอะ มังงะเรื่องนี้ตีพิมพ์ออกมาตั้งแต่เดือน มีนาคม 2550 ในนิตยสาร มังงะไลฟ์ ของสำนักพิมพ์ ทะเคโชโบ รวมไปถึง นิตยสาร มังงะ ไลฟ์ โมโมะ และ มังงะคลับ อีกด้วย และรวบรวมตีพิมพ์เป็นเล่ม วางจำหน่ายเล่มแรกเมื่อเดือน มกราคม 2552 จนปัจจุบันออกมาแล้ว 5 เล่ม และสตูดิโอ แกรม ได้นำไปทำเป็นภาพยนตร์การ์ตูนแบบตอนเดียวจบ หรือ โอวีเอ โดยขายพร้อมกับหนังสือรวมเล่ม เล่มที่ 3 ในเดือนกุมภาพันธ์ 2554 และ Extended Version เมื่อเดือน มีนาคม 2554 ก่อนที่จะนำไปเป็นภาพยนตร์การ์ตูนโทรทัศน์ ความยาว 3 นาที ทั้งหมด 26 ตอน (แบ่งเป็น ภาคแรก 13 ภาคที่สอง 13 ตอน) ผลิตโดยสตูดิโอ แกรม เช่นเดียวกัน ฉายทางโทรทัศน์ช่อง KBS Kyoto ในประเทศไทย การ์ตูนเรื่องนี้ สยามอินเตอร์คอมิกส์ ได้รับลิขสิทธิ์ให้ตีพิมพ์และจัดจำหน่าย ปัจจุบันออกมาแล้ว 3 เล่ม
เนื้อเรื่อง.
โมริตะ มามิ นักเรียนหญิงม.ปลาย เป็นเด็กสาวที่ออกจะปากหนักกว่าคนอื่นเขาไป(ไม่)หน่อย แต่เธอก็ไม่ได้อยากจะเป็นแบบนั้นหรอกนะ แต่เพราะมีเรื่องที่อยากจะพูดเยอะเกินไปเลยต้องมาคิดเรียบเรียงให้ดีก่อนบวกกับต้องรักษาคำสอนของคุณแม่ที่แสนจะอนุรักษนิยม ทำให้พูดไม่ทันคนอื่นเขาต่างหาก
พระเจ้าคาเมฮาเมฮาที่ 5 แห่งฮาวาย

พระเจ้าคาเมฮาเมฮาที่ 5 แห่งฮาวาย  ทรงเป็นพระมหากษัตริย์พระองค์ที่ 5 แห่งราชอาณาจักรฮาวาย ต่อจากพระเจ้าคาเมฮาเมฮาที่ 4 แห่งฮาวายพระอนุชา พระองค์เป็นพระมหากษัตริย์พระองค์สุดท้ายในราชวงศ์คาเมฮาเมฮา
พระเจ้าคาเมฮาเมฮาที่ 5 เสด็จพระราชสมภพเมื่อวันที่ 11 ธันวาคม 1830 ที่เมืองโฮโนลูลู ราชอาณาจักรฮาวาย เป็นโอรสของหัวหน้าพระสังฆราชและผู้ว่าการจังหวัดโออาฮูของฮาวาย และเป็นพระเชษฐาของพระเจ้าคาเมฮาเมฮาที่ 4 พระองค์จึงมีศักดิ์เป็นพระราชโอรสบุญธรรมของพระเจ้าคาเมฮาเมฮาที่ 3 แห่งฮาวาย ตามราชประเพณีโบราณของฮาวาย
ในรัชการของพระองค์ พระองค์ได้ตรากฎหมายและรัฐธรรมนูญฉบับใหม่ พระองค์ได้ส่งทูตไปยังประเทศต่าง ๆ เพื่อเจริญสัมพันธไมตรี ในระหว่างที่พระองค์ครองราชย์เป็นช่วงสงครามโลกครั้งที่หนึ่งทำให้พระองค์ต้องปฏิรูปประเทศไปสู่ความทันสมัยเพื่อที่ชาติจะได้พ้นภัย
พระเจ้าคาเมฮาเมฮาที่ 5 ทรงมีพระรัชทายาทพระองค์เดียวคือ เจ้าหญิงวิกตอเรีย คามามาลู ซึ่งก็ได้ทรงสิ้นพระชนม์ไปก่อน จึงทำให้พระเจ้าคาเมฮาเมฮาที่ 5 ทรงไม่มีพระรัชทายาท
พระเจ้าคาเมฮาเมฮาที่ 5 เสด็จสวรรคตเมื่อวันที่ 11 ธันวาคม 1872 ขณะมีพระชนมพรรษาได้ 42 พรรษา โดยที่ไม่มีพระรัชทายาท ทำให้สภานิติบัญญัติต้องเลือกผู้ที่จะมาเป็นพระมหากษัตริย์องค์ต่อไป สภาจึงได้เลือกพระเจ้าลูนาลิโลให้ครองราชย์ต่อจากพระองค์
ไอเอิร์นออกไซด์

ไอเอิร์นออกไซด์  เป็นสารประกอบเคมีที่ประกอบด้วย เหล็ก และออกซิเจน ทั้งหมดร่วมกันมีสิบหกที่เป็นที่รู้จักใน ไอเอิร์นออกไซด์ และ ออกไซด์ไฮดรอกไซด์
ไอเอิร์นออกไซด์ และออกไซด์ไฮดรอกไซด์ เป็นที่แพร่หลายในธรรมชาติที่มีบทบาทสำคัญในกระบวนการทางธรณีวิทยาและหลากหลายทางชีวภาพ และถูกนำมาใช้อย่างแพร่หลายโดยมนุษย์ เช่น แร่เหล็ก ,รงควัตถุ ,ตัวเร่งปฏิกิริยา ,ในเธอไมท์ (ดูในแผนภาพ) ,เฮโมโกลบิน ที่ใช้ร่วมกันเกิดสนิมเป็นรูปแบบของไอเอิร์น(III) ออกไซด์, ไอเอิร์นออกไซด์ถูกนำมาใช้อย่างกว้างขวางว่าในราคาไม่แพง เช่น เม็ดสีคงทนในสีทาเคลือบและสีคอนกรีต
ซัมซุง กาแลคซีแกรนด์

ซัมซุง กาแลคซีแกรนด์  เป็นสมาร์ตโฟน ระดับกลาง มีขนาดจอ 5 นิ้ววัดตามแนวทแยง โดยใช้ระบบปฏิบัติการแอนดรอยด์ ผลิตและวางขายโดยซัมซุงโมบายล์ ใช้หน่วยประมวลผล ดูอัลคอร์ 1.2 จิกะเฮิรตซ์, หน่วยความจำภายใน 8 จิกะไบต์, จอทีเอฟที ไวด์วีจีเอ 5 นิ้ว โดยมีกล้องหลักความละเอียด 8 ล้านพิกเซล และกล้องหน้าความละเอียด 2 ล้านพิกเซล
อาร์เซนิกไตรออกไซด์

อาร์เซนิกไตรออกไซด์  เป็นสารประกอบอนินทรีย์ที่มีอยู่ในสูตรเคมี #เปลี่ยนทาง 
ในเชิงพาณิชย์ที่สำคัญนี้ออกไซด์ของสารหนูเป็นสารตั้งต้นหลักในสารประกอบสารหนูอื่น ๆ รวมถึงสารประกอบออร์แกโนอาร์เซนิค โดยประมาณ 50,000 ตันที่มีการผลิตต่อปี การใช้งานอย่างจำนวนมากที่มีการโต้เถียงที่ได้รับสารพิษสูงของสารประกอบสารหนู
เอ็กซีนอส

เอ็กซีนอส  หรือที่เรียกกันก่อนหน้านี้ว่าฮัมมิงเบิร์ด เป็นรุ่นของชิพ ซึ่งใช้พื้นฐานของสถาปัตยกรรมเออาร์เอ็ม โดยผลิตและนำมาใช้โดย ซัมซุง
อิเล็กทรอนิกส์ ซึ่งใช้งานบนอุปกรณ์ของซัมซุง เช่นในตระกูลของซัมซุง กาแลคซี
นิโกลัส มาดูโร

นิโกลัส มาดูโร โมโรส (23 พฤศจิกายน พ.ศ. 2505 –) เป็นนักการเมืองชาวเวเนซุเอลาที่ได้เป็นประธานาธิบดีเวเนซุเอลาตั้งแต่ปี พ.ศ. 2556 เขาเคยเป็นรองประธานาธิบดีเวเนซุเอลาและรัฐมนตรีว่าการกระทรวงการต่างประเทศ มาดูโรรักษาราชการแทนประธานาธิบดีหลังอูโก ชาเบซถึงแก่อสัญกรรม เขาได้รับเลือกตั้งเป็นประธานาธิบดีเมื่อวันที่ 14 เมษายน พ.ศ. 2556
มาดูโรเป็นอดีตพนักงานขับรถโดยสารประจำทาง ก่อนมาเป็นผู้นำสหภาพแรงงาน และได้รับเลือกตั้งเข้าสู่สภาผู้แทนราษฎรในปี พ.ศ. 2543 เขาได้รับแต่งตั้งให้ดำรงหลายตำแหน่งในรัฐบาลเวเนซุเอลาภายใต้ชาเบซ จนที่สุดได้เป็นรัฐมนตรีว่าการกระทรวงการต่างประเทศในปี พ.ศ. 2549 เขาได้การบอกเล่าในช่วงนั้นว่า "นักปกครองและนักการเมืองผู้มีความสามารถที่สุดในวงในของชาเบซ"
หลังชาเบซถึงแก่อสัญกรรมเมื่อวันที่ 5 มีนาคม พ.ศ. 2556 มาดูโรสืบทอดอำนาจและความรับผิดชอบในตำแหน่งประธานาธิบดี มีการจัดการเลือกตั้งพิเศษขึ้นเมื่อวันที่ 14 เมษายน เพื่อเลือกตั้งประธานาธิบดีคนใหม่ ซึ่งมาดูโรชนะด้วยคะแนนเสียงร้อยละ 50.62 ในฐานะผู้สมัครจากสหพรรคสังคมนิยม คู่แข่งหลักของเขาในการเลือกตั้ง คือ เอนริเก กาปริเลส (Henrique Capriles) ผู้ว่าการรัฐมิรันดา ความชอบด้วยรัฐธรรมนูญในการเถลิงอำนาจและการเลือกตั้งเขาเข้ารับตำแหน่งถูกฝ่ายค้านตั้งคำถาม
แม้จะมีเสียงเรียกร้องให้มาดูโรสละตำแหน่งประธานาธิบดีหลังครบวาระแรกเมื่อวันที่ 10 มกราคม พ.ศ. 2562 แต่เขาก็สาบานตนเข้ารับตำแหน่งเป็นสมัยที่ 2 ในพิธีที่ดำเนินการโดยศาลยุติธรรมสูงสุดแห่งเวเนซุเอลา ส่งผลให้มีการตำหนิติเตียนอย่างกว้างขวาง ไม่กี่นาทีหลังจากมาดูโรสาบานตน สภาถาวรแห่งองค์การรัฐอเมริกาได้ผ่านมติในสมัยประชุมวิสามัญ ประกาศให้มาดูโรเป็นประธานาธิบดีเวเนซุเอลาที่ไม่ชอบด้วยกฎหมาย โดยเรียกร้องให้มีการจัดการเลือกตั้งใหม่ สภานิติบัญญัติแห่งชาติระบุว่าประเทศกำลังเผชิญสถานการณ์ฉุกเฉินและบางชาติได้ถอนคณะทูตของตนออกจากเวเนซุเอลา ด้วยความเชื่อว่าการเลือกตั้งที่ผ่านมาเป็นไปอย่างไม่ชอบธรรม สภานิติบัญญัติอ้างว่ามาดูโรจะเปลี่ยนเวเนซุเอลาเป็นรัฐเผด็จการโดยพฤตินัยหากเขาขึ้นครองอำนาจอีกครั้ง
นอกจากนี้ เมื่อวันที่ 23 มกราคม พ.ศ. 2562 ฮวน กวยโด ประธานสภานิติบัญญัติแห่งชาติ ได้รับการประกาศให้เป็นประธานาธิบดีชั่วคราวโดยสภานั้น เขาได้รับการรับรองทันทีในฐานะประธานาธิบดีชอบด้วยกฎหมายจากชาติและองค์การต่าง ๆ ซึ่งรวมถึงสหรัฐ บราซิล และองค์การรัฐอเมริกา มาดูโรคัดค้านการอ้างเป็นประธานาธิบดีของกวยโดและประกาศยุติความสัมพันธ์ทางการทูตกับหลายชาติที่รับรองการอ้างดังกล่าว
พิทักษ์ รังสีธรรม

พิทักษ์ รังษีธรรม อดีตนักธุรกิจชาวไทยที่มีชื่อเสียง และอดีตสมาชิกสภาผู้แทนราษฎรจังหวัดตรัง (ส.ส.ตรัง) 1 สมัย
นายพิทักษ์ เกิดเมื่อปี 10 ตุลาคม พ.ศ. 2485 ที่อำเภอย่านตาขาว จังหวัดตรัง จบการศึกษาระดับชั้นประถมศึกษาปีที่ 6 ที่โรงเรียนทับเที่ยงฮั่วเฉียว และศึกษาต่อในระดับชั้นมัธยมศึกษาที่โรงเรียนตรังวิทยา จบไฮสกูลจากเมืองปีนัง ประเทศมาเลเซีย และสอบได้เกียรตินิยม จากนั้นได้ทำงานที่บริษัท มารูเบนิ จำกัด ซึ่งเป็นบริษัทของประเทศญี่ปุ่น ตามมาด้วยที่โรงแรมฟูจิ และที่สถานทูตประเทศสหรัฐอเมริกาประจำประเทศไทย
จากนั้น นายพิทักษ์ได้เดินทางกลับจังหวัดตรังบ้านเกิด ประกอบธุรกิจหมู่บ้านจัดสรร "รังสีวิลลา" ในเขตเทศบาลนครตรัง และยังประสบความสำเร็จในธุรกิจหลาย ๆ ด้าน เช่น โรงแรมเอ็ม.พี.รีสอร์ต หรือที่รู้จักกันดีในชื่อ "โรงแรมเรือ", โรงยางพารา, เคเบิลทีวี, โรงเรียน เป็นต้น
ในทางการเมือง นายพิทักษ์ ได้ลงสมัคร ส.ส. เป็นครั้งแรกในสังกัดพรรคก้าวหน้า ในการเลือกตั้งเมื่อปี พ.ศ. 2529 แต่ไม่ได้รับการเลือกตั้ง จนกระทั่งในครั้งที่ 2 เมื่อปี พ.ศ. 2531 ได้รับการเลือกตั้งในสังกัดพรรคประชาชน (ก่อนที่จะย้ายมาสังกัดพรรคชาติไทย ในเวลาต่อมา) ซึ่งเป็นที่กล่าวขานกันพอสมควร เนื่องจากเป็น ส.ส. ได้ในเขตจังหวัดตรัง โดยที่มิได้สังกัดพรรคประชาธิปัตย์ จนได้ชื่อว่าเป็นคู่แข่งของนายชวน หลีกภัย ซึ่งต่อมาได้เป็นหัวหน้าพรรคประชาธิปัตย์ และนายกรัฐมนตรีคนที่ 20 ของประเทศไทย
นายพิทักษ์ มีตำแหน่งทางการเมืองต่าง ๆ เช่น เลขาธิการรัฐมนตรีประจำสำนักนายกรัฐมนตรี คณะกรรมาธิการเศรษฐกิจ สภาผู้แทนราษฎร และได้รับรางวัลทางสังคมต่าง ๆ เช่น รางวัลพระราชทานพ่อตัวอย่าง ประจำปี พ.ศ. 2536, รางวัลพระราชทาน "โล่ห์เสมาธรรมจักร" จากสมเด็จพระเทพรัตนราชสุดาฯ สยามบรมราชกุมารี และได้รับปริญญาดุษฎีบัณฑิต จากมหาวิทยาลัยเวสเทิร์นแปซิฟิค สาขาเศรษฐศาสตร์ ประเทศสหรัฐอเมริกา
จากนั้นนายพิทักษ์ได้ลงเลือกตั้งในท้องถิ่นจังหวัดตรังอีกหลายครั้ง แต่ก็ไม่ประสบความสำเร็จ ทั้งสมาชิกวุฒิสภา (ส.ว.) หรือนายกองค์กรบริหารส่วนจังหวัด (อบจ.) 
นายพิทักษ์เสียชีวิตลงเมื่อเวลา 00.39 น. ของวันที่ 3 ธันวาคม พ.ศ. 2550 ที่โรงพยาบาลบำรุงราษฎร์ กรุงเทพมหานคร ด้วยภาวะแทรกซ้อนของหลายอาการทั้งน้ำท่วมปอด และเกิดความผิดปกติของตับ ซึ่งเดิมนายพิทักษ์ก็ได้ป่วยด้วยโรคเบาหวานมาก่อนแล้ว สิริอายุได้ 65 ปี
แคลเซียมออกไซด์

แคลเซียมออกไซด์  เป็นที่รู้จักกันทั่วไปว่า ปูนขาว หรือ ปูนเผา หรือในรูปของหินตะกอนว่า หินปูน เป็นสารเคมีที่ใช้กันอย่างแพร่หลาย มันเป็นสีขาว ,กัดกร่อน ,ผลึกของแข็งอัลคาไล ในอุณหภูมิห้อง
แผนภาพอ็อยเลอร์

แผนภาพอ็อยเลอร์  เป็นแผนภาพที่ใช้ในการอธิบายความสัมพันธ์ของเซตต่าง ๆ โดยให้วงกลมแต่ละวงแทนแต่ละเซต และแสดงความสัมพันธ์ของแต่ละเซตด้วย การครอบซึ่งแสดงความเป็นสับเซต การทับซ้อนกัน หรือการไม่ทับซ้อนกันซึ่งแสดงว่าทั้งสองเซตไม่มีความสัมพันธ์กัน ลักษณะแผนภาพวงกลมเช่นนี้เชื่อว่าถูกใช้ครั้งแรกโดยนักคณิตศาสตร์ชาวสวิสนามว่า เลอ็อนฮาร์ท อ็อยเลอร์ แผนภาพอ็อยเลอร์นั้นมียังลักษณะคล้ายคลึงกันกับแผนภาพเวนน์มาก ในทฤษฎีเซตซึ่งเป็นแขนงหนึ่งของคณิตศาสตร์จึงนิยมใช้แผนภาพประยุกต์จากแผนภาพทั้งสองในการอธิบายเซตต่าง ๆ ให้เข้าใจได้ง่ายยิ่งขึ้น
พระเจ้าลูนาลิโลแห่งฮาวาย

พระเจ้าลูนาลิโลแห่งฮาวาย  ทรงเป็นพระมหากษัตริย์พระองค์ที่ 6 แห่งราชอาณาจักรฮาวาย ต่อจากพระเจ้าคาเมฮาเมฮาที่ 5 แห่งฮาวาย พระองค์เป็นพระมหากษัตริย์พระองค์แรกและพระองค์เดียวในราชวงศ์คาลาอีมามาฮู
พระเจ้าลูนาลิโล เสด็จพระราชสมภพเมื่อ 31 มกราคม 1835 ที่เมืองโฮโนลูลู ราชอาณาจักรฮาวาย ทรงเป็นโอรสในชาร์ลส์ คานาอินากับเคคาอูลูโอฮิ มีพระนามเดิมว่า"วิลเลียม ชาร์ลส์ ลูนาลิโล" พระบิดาของพระองค์เป็นขุนนางฮาวาย พระองค์ทรงมีศักดิเป็นพระนัดดาของพระเจ้าคาเมฮาเมฮาที่ 4 ซึ่งเป็นพระภราดร (ลูกพี่ลูกน้อง) ในพระเจ้าคาเมฮาเมฮาที่ 5
เมื่อพระเจ้าคาเมฮาเมฮาที่ 5 เสด็จสวรรคต โดยไม่ทรงมีรัชทายาท สภานิติบัญญัติจึงต้องเลือกผู้ที่จะมาเป็นกษัตริย์องค์ต่อไป ในที่สุดสภาก็ตัดสินเลือก วิลเลียม ชาร์ลส์ ลูนาลิโล ให้เป็นกษัตริย์พระองค์จึงได้ขึ้นครองราชย์เป็นพระมหากษัตริย์ฮาวายพระองค์ต่อมา
เนื่องจากทรงมีพระพลานามัยที่ไม่แข็งแรง ทำให้พระองค์ทรงปกครองฮาวายเพียงหนึ่งปีกว่าก็เสด็จสวรรคตโดยไม่มีรัชทายาท จึงมีเรื่องขัดแย้งถึงผู้ที่จะมาครองราชย์ต่อจากพระองค์ระหว่างเดวิด คาลาคาอัวกับสมเด็จพระราชินีเอ็มมา นาเอ รูก พระมเหสีในพระเจ้าพระเจ้าคาเมฮาเมฮาที่ 4 จนในที่สุดสภาก็ตัดสินใจเลือกเดวิด คาลาคาอัว ทำให้เดวิด คาลาคาอัว ได้ครองราชย์ต่อจากพระองค์
พระเจ้าลูนาลิโล เสด็จสวรรคตเมื่อวันที่ 3 กุมภาพันธ์ 1874 ด้วยโรควัณโรค ขณะมีพระชนมายุได้ 39 พรรษา
จักรพรรดิอากุสตินที่ 1 แห่งเม็กซิโก

สมเด็จพระจักรพรรดิอากุสตินที่ 1 แห่งเม็กซิโก  ทรงเป็นจักรพรรดิพระองค์แรกแห่งจักรวรรดิเม็กซิโก และเป็นจักรพรรดิพระองค์เดียวในราชวงศ์อีตูร์บีเด
สมเด็จพระจักรพรรดิอากุสตินที่ 1 เสด็จพระราชสมภพเมื่อ 27 กันยายน 1783 ที่เมืองวาลาโดลิด เมื่อพระองค์โตขึ้นพระองค์ได้เข้าเป็นสมาชิกกองทัพเม็กซิโก และได้เป็นผู้นำทัพ พระองค์ได้เป็นผู้นำกองทัพเม็กซิโกเข้าร่วมรบใน "สงครามประกาศอิสรภาพเม็กซิโก" เมื่อเม็กซิโกได้เอกราช พระองค์จึงได้ราชาภิเษกตนเองขึ้นเป็นจักรพรรดิ และประกาศสถาปนาจักรวรรดิเม็กซิโก ร่างรัฐธรรมนูญจักรวรรดิใหม่ขึ้น พระองค์ยังได้เป็นผู้ออกแบบธงชาติเม็กซิโกด้วย
สมเด็จพระจักรพรรดิอากุสตินที่ 1 ทรงปกครองเม็กซิโก เพียงระยะเวลาสั้นๆ ก็ทรงถูกปฏิวัติ พระองค์จึงต้องสละราชสมบัติ จักรวรรดิเม็กซิโกเปลี่ยนเป็นสหรัฐเม็กซิโก
พระเจ้าเฟร์นันโดที่ 7 แห่งสเปน

พระเจ้าเฟร์นันโดที่ 7 แห่งสเปน  ทรงเป็นพระมหากษัตริย์พระองค์ที่ 12 แห่งราชอาณาจักรสเปน
พระเจ้าเฟร์นันโดที่ 7 เสด็จพระราชสมภพเมื่อ 14 ตุลาคม ค.ศ. 1784 เป็นพระราชโอรสในพระเจ้าการ์โลสที่ 4 แห่งสเปนกับมารีอา ลุยซา แห่งปาร์มา พระองค์ทรงครองราชย์สมบัติสเปนถึงสองครั้ง ครั้งแรกเมื่อ 19 มีนาคม ค.ศ. 1808 - 6 พฤษภาคม ค.ศ. 1808 พระองค์ถูกบังคับให้สละราชสมบัติเนื่องจากรัฐบาลของพระองค์อ่อนแอ ครองราชย์ครั้งที่ 2 เมื่อ 11 ธันวาคม ค.ศ. 1813 - 29 กันยายน ค.ศ. 1833
พระเจ้าการ์โลสที่ 4 แห่งสเปน

พระเจ้าการ์โลสที่ 4 แห่งสเปน  ทรงเป็นพระมหากษัตริย์พระองค์ที่ 11 แห่งราชอาณาจักรสเปน ตั้งแต่ 14 ธันวาคม ค.ศ. 1788 จนถึงการสละราชสมบัติของพระองค์เมื่อ 19 มีนาคม ค.ศ. 1808
จักรพรรดินีโคไลที่ 1 แห่งรัสเซีย

จักรพรรดินีโคไลที่ 1 ปัฟโลวิช (#เปลี่ยนทาง , , |; 6 กรกฎาคม [ตามปฎิทินเก่า: 25 มิถุนายน] ค.ศ. 1796 – 2 มีนาคม [ตามปฎิทินเก่า: 18 กุมภาพันธ์] ค.ศ. 1855) ทรงเป็นจักรพรรดิพระองค์ที่ 12 แห่งจักรวรรดิรัสเซีย ตั้งแต่ปี 1825 จนถึงปี 1855 นอกจากนี้พระองค์ยังทรงพระอิสริยยศเป็นพระมหากษัตริย์โปแลนด์และแกรนด์ดยุกแห่งฟินแลนด์
พระองค์เป็นพระราชโอรสในจักรพรรดิปัฟเวลที่ 1 กับโซฟี โดโรเทอาแห่งเวือร์ทเทิมแบร์ค พระองค์เป็นพระอนุชาของจักรพรรดิอะเลคซันดร์ที่ 1และแกรนด์ดยุกคอนสตันติน ปัฟโลวิชแห่งรัสเซีย
สมเด็จพระเจ้าเฏาะลาลแห่งจอร์แดน

สมเด็จพระเจ้าเฏาะลาล บิน อับดุลลอฮ์ ("Ṭalāl ibn ʿAbdullāh", พระราชสมภพ 26 กุมภาพันธ์ พ.ศ. 2452 – สวรรคต 7 กรกฎาคม พ.ศ. 2515) เป็นพระมหากษัตริย์รัชกาลที่ 2 แห่งราชอาณาจักรฮัชไมต์จอร์แดน เสด็จขึ้นครองราชย์หลังการลอบปลงพระชนม์พระราชบิดาของพระองค์ เมื่อวันที่ 20 กรกฎาคม พ.ศ. 2494 จนถึงพระองค์ถูกบังคับให้สละราชสมบัติเมื่อวันที่ 11 สิงหาคม พ.ศ. 2495 เป็นพระราชโอรสพระองค์แรกในสมเด็จพระเจ้าอับดุลลอฮ์ที่ 1 และ สมเด็จพระราชินีมุสบาห์แห่งจอร์แดน
ประสูติ.
สมเด็จพระเจ้าเฏาะลาลแห่งจอร์แดน  ประสูติเมื่อวันที่ 26 กุมภาพันธ์ ค.ศ. 1909 เป็นพระโอรสของสมเด็จพระเจ้าอับดุลลอฮ์ที่ 1 แห่งจอร์แดน และ สมเด็จพระราชินีมุสบาห์ บิน นัสเซอแห่งจอร์แดน ประสูติที่มักกะฮ์ ประเทศซาอุดีอาระเบีย
เสด็จครองราชย์.
สมเด็จพระเจ้าเฏาะลาลแห่งจอร์แดน ขึ้นครองราชย์เมื่อ ค.ศ. 1951 ต่อจาก สมเด็จพระราชาธิบดีอับดุลลาห์ที่ 1 แห่งจอร์แดน พระบิดาพระองค์
อภิเษกสมรส.
สมเด็จพระราชาธิบดีฎอลาลแห่งจอร์แดน ทรงอภิเษกกับสมเด็จพระราชินีเซนแห่งจอร์แดน เมื่อปี ค.ศ. 1934-1952
มีพระราชบุตร ดังนี้ 
สละราชสมบัติ.
สมเด็จพระเจ้าเฏาะลาลแห่งจอร์แดน ทรงสละราชสมบัติให้สมเด็จพระราชาธิบดีฮุสเซนแห่งจอร์แดน เมื่อวันที่ 11 สิงหาคม ค.ศ. 1952
สวรรคต.
สมเด็จพระเจ้าเฏาะลาลแห่งจอร์แดน สวรรคตเมื่อวันที่ 7 กรกฎาคม ค.ศ. 1972 ที่เมืองอิสตันบูล ประเทศตุรกี รวม 63 ปี
ควอเลีย

ควอเลีย (เอกพจน์ quale) เป็นคำในปรัชญาที่ใช้เรียกประสบการณ์แห่งการรับรู้ซึ่งเป็นอัตวิสัยจิตวิสัย คำนี้มาจากคำละตินซึ่งหมายความว่า “ลักษณะอย่างไร” หรือ “ชนิดไหน” ตัวอย่างของควอเลียคือความรู้สึกปวดหัว รสชาติของไวน์ และสีแดงของท้องฟ้าในยามเย็นที่บุคคลรู้สึกรับรู้
แดเนียว เดนเน็ทท์ (เกิด ค.ศ. 1942) คนอเมริกันผู้เป็นนักปรัชญาและนักวิทยาการรับรู้  ได้ประพันธ์เกี่ยวกับคำว่าควอเลียไว้ว่า
 “เป็นคำที่ไม่คุ้นเคย แม้ว่าจะหมายถึงสิ่งหนึ่งที่เรามีความคุ้นเคยมากที่สุด คือ แบบอย่างต่าง ๆ ที่สิ่งต่าง ๆ ปรากฏกับเรา”
เออร์วิน ชโรดิงเกอร์ (ค.ศ. 1887-1961) ผู้เป็นนักฟิสิกส์ที่มีชื่อเสียง กล่าวคำที่คัดค้านนักวัตถุนิยมไว้ว่า
 “ทฤษฎีคลื่นแสงที่เป็นปรวิสัย  ของฟิสิกส์ ไม่สามารถอธิบายความรู้สึกในการรับรู้สีได้. นักวิทยาศาสตร์กายภาพสามารถที่จะอธิบายความรู้สึกในการรับรู้สีได้หรือไม่ ถ้าเขามีความรู้มากกว่าที่มีอยู่ในปัจจุบันนี้เกี่ยวกับระบบการทำงานของเรตินา และระบบการปฏิบัติงานของประสาทที่ต่อเนื่องจากเรตินาในเส้นประสาทตาและในสมอง ? ข้าพเจ้าคิดว่าไม่สามารถ”
ความสำคัญของควอเลียในจิตปรัชญา  มากจากประเด็นว่า ควอเลียปรากฏเป็นปัญหาสำคัญต่อคำอธิบายปัญหากายจิต  ของนักวัตถุนิยม แต่ว่า การอภิปรายถึงความสำคัญของควอเลียโดยมากเป็นไปตามคำนิยามของควอเลียที่นักอภิปรายใช้ และนักปรัชญาบางพวกก็ให้ความสำคัญ บางพวกก็ปฏิเสธ ซึ่งความมีอยู่จริง ๆ ของลักษณะเฉพาะบางอย่างของควอเลีย เพราะฉะนั้น ความเป็นไปและความมีอยู่จริง ๆ ของควอเลีย เป็นเรื่องที่ยังถกเถียงกันอยู่
หมายเหตุ.
<templatestyles src="Reflist/styles.css" />
นาโอะ อาซาฮิ

นาโอะ อาซาฮิ  คือ ไอดอลญี่ปุ่น สังกัด"VISION FACTORY agency" และเป็นหนึ่งในสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 15
ประวัติการทำงาน.
นาโอะ อาซาฮิ เข้ามาเป็นสมาชิกรุ่นที่สอง ของวง ไอดอลลิ่ง!!! เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 3 "โคคุฮาคุ"
ในช่วงเดือนธันวาคม ปีพ.ศ. 2551 ไอดอลลิ่ง!!!ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "คยุนคยุน ไอดอลลิ่ง!!!" และได้ออกผลงานซิงเกิลที่ 6 "เบตะ นะ ชิทสึเรน ~ชิบูย่า นิ ฟุรุ ยูกิ~"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิลที่ 10 "เลิฟเมจิค ฟีเวอร์"
สมเด็จพระราชาธิบดีซอบูซาที่ 2

สมเด็จพระราชาธิบดีซอบูซาที่ 2 แห่งเอสวาตินี (พระราชสมภพ 22 กรกฎาคม ค.ศ. 1899) เป็นพระราชโอรสของสมเด็จพระราชาธิบดีอังวาเนที่ 5 และ สมเด็จพระราชินีโลมาวา นดวานเว พระบรมราชสมภพที่เมืองซอมโบเซ ประเทศเอสวาตินี พระองค์ครองราชย์ได้ถึง 82 ปี ถือว่าเป็นพระมหากษัตริย์ที่ครองราชย์ยาวนานที่สุดในเอสวาตินี
เสด็จขึ้นครองราชย์.
สมเด็จพระราชาธิบดีซอบูซาที่ 2 แห่งเอสวาตินี เสด็จขึ้นครองราชย์เมื่อปี 10 ธันวาคม ค.ศ. 1899 ต่อจาก สมเด็จพระราชาธิบดีอังวาเนที่ 5 พระบิดาพระองค์ ขณะที่พระองค์มีพระชนมพรรษาเพียง 5 เดือน
อภิเษกสมรส.
สมเด็จพระราชาธิบดีซอบูซาที่ 2 แห่งเอสวาตินี ทรงอภิเษกสมรสกับ อึนตอมบีแห่งเอสวาตินี พระมเหสีพระองค์ และยังทรงมีพระมเหสีอีก 70 พระองค์ และทรงมีพระราชโอรส-พระราชธิดาถึง 210 พระองค์
สวรรคต.
สมเด็จพระราชาธิบดีซอบูซาที่ 2 แห่งเอสวาตินี เสด็จสวรรคตเมื่อวันที่ 21 สิงหาคม ค.ศ. 1982 สิริพระชนมพรรษา 83 พรรษา ที่เมืองอึมบาบานี ประเทศเอสวาตินี พระราชโอรสคือสมเด็จพระราชาธิบดีอึมสวาตีที่ 3 แห่งเอสวาตินี จึงขึ้นครองราชย์เป็น พระมหากษัตริย์แห่งราชอาณาจักรเอสวาตินีองค์ต่อไป
สุลต่านมูฮัมมัด ชะฮ์แห่งบรูไน

สุลต่านมูฮัมมัด ชะฮ์ (พระนามตอนพระราชสมภพ อาวังกู อาลัก เบอตาตาร์ ; สวรรคต ป. ค.ศ. 1402) เป็นผู้สถาปนารัฐสุลต่านบรูไนและเป็นสุลต่านองค์แรกที่ปกครองใน ค.ศ. 1368 จนกระทั่งสวรรคตใน ค.ศ. 1402 ลำดับวงศ์ตระกูลของมูฮัมมัด ชะฮ์ยังไม่เป็นที่กระจ่าง พระองค์เข้ารีตอิสลามในคริสต์ศตวรรษที่ 14 และใช้พระนามใหม่เป็นสุลต่านมูฮัมมัด ชะฮ์ ผู้ปกครองบรูไนในยุคหลังได้รับการเรียกข่านเป็นสุลต่าน
ชีวิตส่วนพระองค์.
อาวังกู อาลัก เบอตาตาร์ กับอาวังกู เซอเมาน์  พระเชษฐา/อนุชาร่วมพระราชบิดา เป็นสองพระองค์ในพี่น้อง 14 พระองค์ที่พระราชสมภพจากพระราชบิดา เดวา เออมัซ กายางัน  และสตรีชาวมูรุตจากลิมบัง เดวา เออมัซ กายางันได้ออกเดินทางตามหาโคพันธุ์พิเศษชื่อ "เติมบาเดา" เพื่อตอบสนองความปรารถนาของพระมเหสีขณะที่พระนางกำลังตั้งพระครรภ์ ในระหว่างการเดินทาง พระองค์สมรสกับสตรีในสี่หมู่บ้าน มีบุตรด้วยกัน และในที่สุดก็มีพี่น้อง 14 พระองค์ตามที่กล่าวถึง เมื่อพบ "เติมบาเดา" แล้ว เดวา เออมัซ กายางันจึงตัดสินใจขึ้นสวรรค์ โดยพระองค์เป็นที่รู้จักในพระนาม บาตารากาลาดีกายางัน อาวังกู อาลัก เบอตาตาร์ ขึ้นครองราชย์เป็นพระมหากษัตริย์บรูไนองค์แรก แม้ว่าจะไม่เป็นโอรสหัวปีก็ตาม
คณะภราดาลาซาล

คณะภราดาแห่งโรงเรียนคริสตชน  มักรู้จักกันในนาม คณะภราดาลาซาล (La Salle Brothers) เป็นคณะนักบวชคาทอลิกที่นักบุญฌ็อง-บาติสต์ เดอ ลา ซาล ก่อตั้งขึ้น เน้นปฏิบัติงานด้านการจัดการศึกษาแก่เยาวชนและเด็กที่ยากจน
ปัจจุบันมีภราดาลาซาลอยู่ประมาณ 5,000 คน ปฏิบัติหน้าที่อยู่ใน 80 ประเทศทั่วโลก
ประวัติ.
บาทหลวงฌ็อง-บาติสต์ เดอ ลา ซาล ได้อุทิศตนทำงานด้านการศึกษาอย่างจริงจังเพื่อช่วยเหลือเด็กยากจนในประเทศฝรั่งเศสสมัยนั้นให้มีการศึกษา จึงรวมกลุ่มชายที่มีความกระตือรือร้นจะทำงานด้านการศึกษาตั้งเป็น คณะภราดาแห่งโรงเรียนคริสตชน ซึ่งเป็นคณะนักบวชที่เน้นงานสอนเด็กเหล่านั้นโดยเฉพาะ สมาชิกของคณะมีเฉพาะภราดา นับเป็นคณะนักบวชฆราวาสคณะแรกที่เน้นงานสอน และยังเป็นต้นแบบให้คณะนักบวชอื่น ๆ ที่เน้นการสอนที่เกิดขึ้นภายหลังด้วย ในปี ค.ศ. 1680 สมเด็จพระสันตะปาปาเบเนดิกต์ที่ 13 ได้รับรองคณะของท่านอย่างเป็นทางการ ท่านยังริเริ่มให้ใช้ภาษาท้องถิ่นในการเรียนการสอนแทนการใช้ภาษาละตินที่ทำมาแต่เดิม เป็นผู้บุกเบิกการอบรมวิชาชีพครู ได้ก่อตั้งวิทยาลัยครูที่เมืองแร็งส์ ปารีส และแซ็ง-เดอนี และตั้งโรงเรียนขึ้นอีกหลายแห่งในฝรั่งเศส สอนในระดับชั้นประถมศึกษา มัธยมศึกษา อาชีวศึกษา
ในประเทศไทย.
พระคุณเจ้าฌอง หลุยส์ เวย์ มุขนายกผู้แทนพระสันตะปาปาประจำมิสซังกรุงเทพฯ ในขณะนั้น ได้เล็งเห็นถึงความสำคัญของการจัดการศึกษาแบบคาทอลิก จึงเชิญนักบวชคณะภราดาลาซาลเข้ามาปฏิบัติงานสอนในประเทศไทย คณะได้ส่งภราดาชาวฝรั่งเศสมา 5 คน จากไซ่ง่อน ถึงกรุงเทพฯ เมื่อวันที่ 31 สิงหาคม พ.ศ. 2494 ภราดาทั้ง 5 ได้เรียนภาษาไทยกับบาทหลวงคณะมิสซังต่างประเทศแห่งกรุงปารีส จนได้รับสิทธิ์สอนในประเทศได้
วันที่ 20 เมษายน พ.ศ. 2496 คณะภราดาลาซาล ได้ก่อตั้งโรงเรียนลาซาลโชติรวีนครสวรรค์ขึ้นเป็นโรงเรียนแรกของคณะในประเทศไทย ตามด้วยโรงเรียนลาซาลจันทบุรี (มารดาพิทักษ์) ในปี พ.ศ. 2505 และแห่งที่สามคือโรงเรียนลาซาลกรุงเทพฯ ในปี พ.ศ. 2506
คณะภราดาลาซาลได้ตั้งบ้านอบรมยุวลัย เดอลาซาล ขึ้นที่จังหวัดนครสวรรค์ ในปี พ.ศ. 2532 เพื่อฝึกอบรมกุลบุตรชาวไทยเป็นภราดาลาซาล นอกจากนี้ยังตั้ง "ศูนย์การศึกษาลาซาล สามพราน" ขึ้นเพื่ออบรมโนวิซที่จบจากบ้านยุวลัยต่อให้สามารถทำงานช่วยเหลือผู้ด้อยโอกาสทางการศึกษาโดยเฉพาะ
พรีเมียร์ลีก ฤดูกาล 2013–14

พรีเมียร์ลีก ฤดูกาล 2013–14 (หรือเรียกว่า บาร์เคลย์สพรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 22 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 17 สิงหาคม ค.ศ. 2013 และสิ้นสุดในวันที่ 11 พฤษภาคม ค.ศ. 2014 มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิป โดยมี 2 ทีมที่ได้เลื่อนชั้นโดยอัตโนมัติ ได้แก่ คาร์ดิฟฟ์ซิตี, ฮัลล์ซิตี และอีก 1 ทีมที่เป็นผู้ชนะในรอบเพลย์ออฟ คือ คริสตัลพาเลซ
โดยทีมที่ได้แชมป์ไป คือ แมนเชสเตอร์ซิตี ที่มีคะแนนทั้งหมด 86 คะแนน นับเป็นการได้แชมป์รายการนี้เป็นครั้งที่ 2 ต่อจากฤดูกาล 2011–12 และในฤดูกาลนี้ถือเป็นฤดูกาลที่ ลิเวอร์พูล ทีมที่เคยได้แชมป์ดิวิชั่นหนึ่งมาก่อนถึง 18 สมัย แต่ไม่เคยได้แชมป์ในรายการนี้เลย ใกล้เคียงกับการจะได้แชมป์มากที่สุด โดยสามารถขึ้นนำเป็นทีมอันดับหนึ่งในอันดับตารางได้ในระยะเวลาหนึ่งในช่วงท้ายฤดูกาล และทำสถิติเป็นทีมที่ชนะติดต่อกันมากที่สุดคือ 11 ครั้ง แต่ในระยะเวลา 2 สัปดาห์ก่อนสิ้นสุดฤดูกาล ก็แผ่วลง โดยแพ้เชลซีและเสมอกับคริสตัลพาเลซ จึงทำให้แมนเชสเตอร์ซิตี สามารถแซงนำหน้าและคว้าแชมป์ไปในที่สุด ด้วยคะแนน 86 คะแนน ส่วนลิเวอร์พูลได้เพียงอันดับ 2 ได้ไปทั้งสิ้น 84 คะแนน 
ขณะที่แมนเชสเตอร์ยูไนเต็ด อดีตแชมป์ในฤดูกาลที่แล้ว และเป็นเจ้าของสถิติแชมป์รายการนี้มากถึง 20 ครั้ง (นับรวมเอาเมื่อครั้งยังใช้ชื่อว่าดิวิชั่นหนึ่งด้วย) หลังจากเปลี่ยนตัวผู้จัดการทีม ทำให้มีผลงานทั้งฤดูกาลย่ำแย่ที่สุดในรอบ 19 ปี และจบฤดูกาลด้วยอันดับ 7 ไม่สามารถผ่านเข้าไปในเล่นในรายการระดับภาคพื้นทวีปได้ทั้งยูฟ่าแชมเปียนส์ลีก หรือ ยูฟ่ายูโรปาลีก
และทีมที่ยืนพื้นเป็นทีมอันดับหนึ่งในตารางคะแนนได้นานที่สุด คือ อาร์เซนอล ทั้งหมด 128 วัน ซึ่งจบฤดูกาลด้วยอันดับที่ 4
ทีม.
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2012-13 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2012-13
ตารางคะแนน.
2013–14 Premier League table
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
สถิติตลอดฤดูกาล.
ผู้ทำประตูสูงสุด.
แฮท-ทริคส์.
4 ผู้เล่นที่ทำคนเดียว 4 ประตู
รางวัล.
รางวัลประจำปี.
ผู้จัดการทีมยอดเยี่ยมแห่งฤดูกาลของพรีเมียร์ลีก.
โทนี พูลิส คว้ารางวัลผู้จัดการทีมประจำฤดูกาลของพรีเมียร์ลีก
นักฟุตบอลยอดเยี่ยมประจำฤดูกาลของพรีเมียร์ลีก.
รางวัลนักฟุตบอลยอดเยี่ยมประจำฤดูกาลของพรีเมียร์ลีก ได้แก่ ลุยส์ ซัวเรซ
นักฟุตบอลยอดเยี่ยมแห่งปีของพีเอฟเอ.
รางวัลนักฟุตบอลยอดเยี่ยมแห่งปีของพีเอฟเอ ได้แก่ ลุยส์ ซัวเรซ
ทีมยอดเยี่ยมประจำปีของพีเอฟเอ.
ทีมยอดเยี่ยมประจำปีของพีเอฟเอ ได้แก่: 
นักฟุตบอลยอดเยี่ยมแห่งปีของสมาคมผู้สื่อข่าวอังกฤษ.
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ ลุยส์ ซัวเรซ.
นักฟุตบอลดาวรุ่งยอดเยี่ยมแห่งปีของพีเอฟเอ.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เอแดน อาซาร์.
รางวัลถุงมือทองคำ.
รางวัลถุงมือทองคำ ได้แก่ ปีเตอร์ เช็ค ของ เชลซี และ วอยแชค ชแชนส์นือ ของ อาร์เซนอล.
รางวัลพรีเมียร์ลีกแฟร์เพลย์ลีก.
รางวัลพรีเมียร์ลีกแฟร์เพลย์ลีก ได้แก่ทีม ลิเวอร์พูล
สุลต่านอับดุล มาจิด ฮัซซัน

สุลต่านอับดุล มาจิด ฮัซซัน อิบนี มูฮัมมัด ชะฮ์  ยังเป็นที่รู้จักกันในพระนาม มหาราชากรรณะ  เป็นสุลต่านบรูไนองค์ที่ 2 แม้เป็นเพียงการกล่าวอ้างก็ตาม พระองค์กลายเป้นหนึ่งในผู้ปกครองต่างชาติสองพระองค์ที่ฝังไว้ในประเทศจีน แม้ว่าพระองค์ไม่ได้รับการกล่าวถึงใน "ซาลาซีละฮ์ราจา-ราจาบรูไน" การค้นพบที่อยู่อาศัยจาลันในบรูไนกล่าวถึงพระนาม รกยะฮ์ บินตี ซุลตัน อับดุล มาจิด ฮัซซัน อิบนู มูฮัมมัด ชะฮ์ อัล-ซุลตัน ซึ่งระบุไว้ว่าบุคคลนี้เป็นพระราชธิดาในสุลต่านอับดุล มาจิด ฮัซซัน
รัชสมัย.
ครองราชสมบัติ.
สุลต่านมูฮัมหมัด ชาห์ สวรรคตแล้ว สุลต่านอับดุล มาจิด ฮัสซัน จึงขึ้นครองราชสมบัติต่อพระราชบิดา เมื่อ พ.ศ. 1945
สวรรคต.
สุลต่านอับดุล มาจิด ฮัสซัน เสด็จสวรรคตเมื่อ ปี พ.ศ. 1951 สุลต่านอับดุล มาจิด ฮัสซัน สวรรคตที่เมืองนานกิง ประเทศจีน สมัยราชวงศ์หมิง
สกุลกะทกรก

สกุลกะทกรก ("Passiflora") เป็นสกุลของพืชมีดอกในวงศ์กะทกรก มีสมาชิกประมาณ 500 ชนิด ชื่อของสกุลนี้ได้นำไปตั้งเป็นชื่อวงศ์ Passifloraceae ส่วนใหญ่เป็นไม้เลื้อย บางส่วนเป็นไม้พุ่ม มี 2-3 ชนิดเป็นไม้ล้มลุก ยังมีข้อโต้แย้งในการแยกหรือไม่แยกสกุล "Hollrungia" ออกจากสกุล "Passiflora" ซึ่งต้องศึกษาต่อไป
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สุลต่านอะฮ์มัดแห่งบรูไน

อะฮ์มัด (พระนามพระราชสมภพ อาวัง ปาเตะฮ์ เบอร์ไบ ; สวรรคต ป. ค.ศ. 1425) รู้จักกันในพระนาม ปาเตะฮ์ เบอร์ไบ (เป็นสุลต่านบรูไนองค์ที่ 3 ผู้ครองราชย์ใน ค.ศ. 1408 ถึง 1425 โดยเป็นพระราชโอรสองค์โตในเดวา อามัซ กายางันกับพระเชษฐา/อนุชาของอาวัง อาลัก เบอตาตาร์ (มีอีกพระนามว่าสุลต่านมูฮัมมัด ชะฮ์แห่งบรูไน) ราชอาณาจักรได้รับชื่อบรูไนในรัชสมัยของพระองค์ ทำให้พระองค์ได้เป็นผู้ก่อตั้งประเทศบรูไนตามที่ปรากฏใน "ชาอีร์อาวังเซอเมาน์" (กวีของอาวัง เซอเมาน์) การศึกษาอิสลามคาดว่าเริ่มในประเทศในช่วงที่พระองค์ครองราชย์อยู่และสืบต่อมาภายใต้การปกครองของพระองค์
ภูมิหลัง.
ในบรรดาพี่น้อง 14 พระองค์นั้น ผู้ทรงพระราชสมภพจากเดวา เออมัซ กายางัน พระราชบิดา กับสตรีชาวมูรุตจากลิมบัง ได้แก่ อาวัง อาลัก เบอตาตาร์, อาวัง ปาเตะฮ์ เบอร์ไบ และอาวัง เซอเมาน์ เพื่อตอบสนองพระมเหสีที่กำลังตั้งครรภ์ เดวา เออมัซ กายางันจึงออกเดินทางเพื่อค้นหาโคประเภทหนึ่งที่รู้จักกันในชื่อ "เติมบาเดา" พระองค์สมรสกับสตรีใน 4 หมู่บ้านระหว่างทางและมีบุตรด้วยกัน ท้ายที่สุดจึงให้กำเนิดพี่น้อง 14 พระองค์ที่กล่าวไว้ก่อนหน้า หลังพบ"เติมบาเดา"แล้ว เดวา เออมัซ กายางันจึงตัดสินใจขึ้นสวรรค์ แล้วพระองค์ก็เป็นที่รู้จักในพระนาม บาตารากาลาดีกายางัน
รัชสมัย.
ปาเตะฮ์ เบอร์ไบทรงขึ้นครองราชสมบัติหลังการสวรรคตของสุลต่านอับดุล มาจิด ฮัซซัน พระราชนัดดา เมื่อ ค.ศ. 1408
สวรรคต.
สุลต่านอะฮ์มัดเสด็จสวรรคตเมื่อ ค.ศ. 1425 ทำให้ชารีฟ อาลี พระชามาดา ขึ้นครองราชย์ต่อ
ชีวิตส่วนพระองค์.
สุลต่านอะฮ์มัดทรงอภิเษกสมรสกับปูเตอรี กีนาบาตางัน ทั้งคู่ให้กำเนิดพระราชธิดานาม ปูเตอรี รัตนา เกอซูมา ผู้ภายหลังกลายเป็นสมเด็จพระราชินีแก่สุลต่านชารีฟ อาลี
รายชื่อพืชในสกุลกะทกรก

ต่อไปนี้เป็นรายชื่อพืชในสกุลกะทกรกส่วนมากพบในโลกใหม่ ทั้งอเมริกาเหนือและอเมริกาใต้ บางส่วนพบในเอเชียและออสเตรเลีย รายชื่อนี้ยังไม่สมบูรณ์
† - สายพันธุ์ที่ใช้รับประทาน
‡ - สปีชีส์อื่นที่ผลรับประทานได้
¶ - สปีชีส์ในโลกเก่า
สุลต่านชะรีฟ อะลี

สุลต่าน ชะรีฟ อะลี อิบน์ อัจญ์ลาน อิบน์ รุมัยษะฮ์ อิบน์ มุฮัมมัด  มีอีกพระนามว่า บาร์กัตอาลี (อาลีผู้ได้รับพร) เป็นสุลต่านบรูไนองค์ที่ 4 และพระชามาดาในอะฮ์มัด สุลต่านบรูไนองค์ที่ 3 พระองค์ยังเป็นนักวิชาการเชื้อสายอาหรับที่มีต้นตอจากอัฏฏออิฟ รัฐชะรีฟแห่งมักกะฮ์ (ปัจจุบันอยู่ในประเทศซาอุดีอาระเบีย)
พระราชพงศาวลี.
ชะรีฟ อะลี เป็นลูกหลานของอิมาม ฮะซัน อิบน์ อะลี นอกจากนี้ พระองค์ยังเป็นเอมีร์แห่งมักกะฮ์ และได้รับตำแหน่งเป็น "อัลอะมีรุชชะรีฟ อะลี อิบน์ อัชชะรีฟ อัจญ์ลาน อิบน์ อัชชะรีฟ รุมัยษะฮ์ อิบน์ อัชชะรีฟ มุฮัมมัด อะบู นุมาอี อัลเอาวัล"  พระองค์ยังเป็นบรรพบุรุษของเชื้อพระวงศ์ในบรูไน ซัมบัซ และซูลู
รัชสมัย.
ขึ้นครองราชย์.
พระองค์ขึ้นครองราชย์ใน ค.ศ. 1425 หลังสุลต่านอะฮ์มัดสวรรคตโดยไม่มีทายาทชายเหลืออยู่เลย โดยเป็นสุลต่านบรูไนองค์แรกที่ไม่มีความสัมพันธ์ทางวงศ์ตระกูลเกี่ยวข้องกับอดีตสุลต่านในราชอาณาจักร
พระราชกรณียกิจ.
สุลต่านชะรีฟ อะลีทรงปกครองตามหลักการอิสลาม ถือเป็นผู้นำที่มีความเคร่งศาสนามาก เนื่องด้วยความนิยมในตัวพระองค์ ทำให้มีการตั้งพระนามลำลองเป็น "สุลต่านเบอร์กัต (สุลต่านผู้ได้รับพร)" พระองค์เป็นสุลต่านองค์แรกที่สร้างมัสยิด และเสริมความแข่งแกร่งของบรูไนด้วยพระราชกระแสรับสั่งให้ราษฎรสร้างป้อมหินและเมืองที่มีชื่อว่าโกตาบาตู 
หลังพระองค์สวรรคตใน ค.ศ. 1432 ซูไลมัน พระราชโอรส จึงขึ้นครองราชย์ต่อ
ไนโตรเจนไดออกไซด์

ไนโตรเจนไดออกไซด์  เป็นสารประกอบเคมีที่มีสูตรเคมี #เปลี่ยนทาง 
เป็นหนึ่งในหลาย ๆ ของไนโตรเจนออกไซด์ #เปลี่ยนทาง 
เป็นระดับกลางในการสังเคราะห์อุตสาหกรรมของกรดไนตริก นับล้านตันที่ผลิตในแต่ละปี แก๊สพิษสีน้ำตาลแดงนี้มีลักษณะคมกัดกลิ่นและมลพิษทางอากาศที่โดดเด่น ไนโตรเจนใดออกไซด์เป็นโมเลกุลพาราแมกเนติก โค้งด้วย C2v กลุ่มจุดเชื่อมสมมาตร
เยาวลักษณ์ ชินวัตร

เยาวลักษณ์ ชินวัตร หรือ เยาวลักษณ์ คล่องคำนวณการ พี่สาวคนโตของ ดร.ทักษิณ ชินวัตร อดีตนายกรัฐมนตรีไทย และอดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529
ประวัติ.
เยาวลักษณ์ ชินวัตร เกิดวันที่ 9 สิงหาคม พ.ศ. 2488 เป็นบุตรคนโตของนายเลิศ ชินวัตร กับนางยินดี ชินวัตร มีน้อง 9 คน ได้แก่ ดร.ทักษิณ ชินวัตร อดีตนายกรัฐมนตรี (สมรสกับคุณหญิงพจมาน ณ ป้อมเพชร), นางเยาวเรศ ชินวัตร (สมรสกับนายวีระชัย วงศ์นภาจันทร์), นางปิยนุช (สมรสกับนายสง่า ลิ้มพัฒนาชาติ), นายอุดร ชินวัตร, นางเยาวภา วงศ์สวัสดิ์ (สมรสกับนายสมชาย วงศ์สวัสดิ์), นายพายัพ ชินวัตร (สมรสกับนางพอฤทัย จันทรพันธ์), นางมณฑาทิพย์ (สมรสกับนายแพทย์สมชัย โกวิทเจริญกุล), นางทัศนีย์ ชินวัตร และ นางสาวยิ่งลักษณ์ ชินวัตร อดีตนายกรัฐมนตรี (สมรสกับนายอนุสรณ์ อมรฉัตร) 
นางเยาวลักษณ์ สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตรสาว 2 คน คือ น.ส.ปณิตา ชินวัตร รักษาการผู้อำนวยการสำนักงานส่งเสริมวิสาหกิจขนาดกลางและขนาดย่อม และ น.ส.นัทธฤทัย คล่องคำนวณการ กรรมการผู้จัดการ บริษัท แคปสโตนดิจิตอล คอร์ปอเรชั่น จำกัด
ประวัติการทำงาน เคยเป็นเทศมนตรี ฝ่ายการศึกษา ฝ่ายธุรการและงานคลังเทศบาลนครเชียงใหม่ เป็นผู้พิพากษาสมทบ นายกสมาคมสตรีนักธุรกิจและวิชาชีพแห่งประเทศไทย ประจำเชียงใหม่ และกรรมการผู้จัดการ บริษัท ภัทรประกันภัย จำกัด เคยลงสมัครรับเลือกตั้ง ส.ส.จังหวัดเชียงใหม่เมื่อปี พ.ศ. 2529 แต่ไม่ได้รับการเลือกตั้ง ต่อมาป่วยด้วยโรคความดันโลหิตสูง และเส้นเลือดในสมองแตก ตั้งแต่ปี พ.ศ. 2531 ส่งผลให้เป็นอัมพาต ถัดมา 1 ปี ศาลจังหวัดชลบุรี จึงสั่งให้เป็นคนไร้ความสามารถ และให้อยู่ในความอนุบาลของมณฑาทิพย์ ผู้เป็นน้องสาว
เยาวลักษณ์ เข้ารับการรักษาในห้องไอซียูกว่า 1 ปี จนกระทั่งเสียชีวิตเมื่อวันที่ 21 มีนาคม พ.ศ. 2552
พิษเห็ดรา

สารพิษจากเชื้อรา  เป็นสารพิษที่ผลิตสารทุติยภูมิ โดยมีชีวิตในอาณาจักรเชื้อรา เป็นที่รู้จักกันทั่วไปว่ารา สารพิษจากเชื้อราในระยะมักจะสะท้อนกลับกับผลิตภัณฑ์เคมีที่เป็นพิษผลิตเชื้อราที่ตั้งรกรากได้อย่างง่ายดายในพืช ราชนิดหนึ่งอาจผลิตสารพิษจากเชื้อราที่แตกต่างกัน และสารพิษจากเชื้อราเช่นเดียวกันอาจผลิตได้จากหลายสายพันธุ์
สมเด็จพระราชาธิบดีชิกเม โตเจ วังชุก

สมเด็จพระราชาธิบดีชิกเม โตเจ วังชุก (ไวลี: "jigs med rdo rje dbang phyug"; 2 พฤษภาคม ค.ศ. 1928 – 21 กรกฎาคม ค.ศ. 1972) เป็นอดีตพระมหากษัตริย์แห่งราชอาณาจักรภูฏาน รัชกาลที่ 3 แห่งราชวงศ์วังชุก พระราชสมภพเมื่อวันที่ 2 พฤษภาคม พ.ศ. 2472 เป็นพระราชโอรสในสมเด็จพระราชาธิบดีชิกเม วังชุก และ สมเด็จพระราชินีพุนโซ โชเดน และขึ้นครองราชย์เป็นพระมหากษัตริย์ภูฏาน เมื่อวันที่ 27 ตุลาคม พ.ศ. 2495 ต่อจากพระราชบิดา และทรงราชาภิเษกสมรสกับสมเด็จพระราชินีเกซัง โชเดน วังชุก (ต่อมาสมเด็จพระราชินีเกซัง โชเดน วังชุก พระบรมราชอัยยิกา) เมื่อวันที่ 5 ตุลาคม พ.ศ. 2494 
ตลอดการครองราชย์ พระองค์ได้ทำการปรับสภาพของสังคมภูฏาน ผ่านการจัดระเบียบสังคมและรัฐบาล รวมถึงช่วยจัดการระบบการส่งต่อสิ่งของจำเป็นที่ได้รับการบริจาคจากต่างชาติสู่ชาวภูฏาน และเข้าร่วมแผนโคลอมโบในปี 1962 เพื่อให้ภูฏานได้รับความช่วยเหลือจากนานาชาติ
พระองค์เสด็จสวรรคตด้วยโรคหัวใจเมื่อวันที่ 21 กรกฎาคม พ.ศ. 2515 สิริพระชนมพรรษา 43 พรรษา ครองราชย์ได้ 20 ปี ขณะเดินทางไปยังไนโรบีเพื่อรับการรักษาโรคหัวใจ ร่างของพระองค์ถูกส่งกลับภูฏานและประกอบพิธีศพในประเทศ
ซาโยนาระครอวล์

ซาโยนาระครอวล์ (; โรมาจิ: "Sayonara Kurōru"; : Sayonara Crawl; #เปลี่ยนทาง) เป็นซิงเกิลลำดับที่ 31 ของเอเคบีโฟร์ตีเอต เปิดตัวในญี่ปุ่นเมื่อวันที่ 22 พฤษภาคม พ.ศ. 2556
ณ วันที่วางจำหน่าย ซีดีซิงเกิล "ซาโยนาระครอวล์" ได้จำหน่ายไปแล้ว 2.3 ล้านชุด ทำลายสถิติก่อนหน้านี้ของวงที่ 2 ล้านชุดจาก "มานัตสึโนะซาวส์กูด!" ณ วันที่ 16 มิถุนายน พ.ศ. 2556 มียอดขายมากกว่า 1.9 ล้านชุด
ข้อมูลเพลง.
ซิงเกิ้ลนี้วางจำหน่ายทั้งสิ้น 4 ไทป์ ได้แก่ Type-A, Type-K, Type-B และ Theater Edition
ทั้ง 4 ไทป์จะได้รับบัตรรหัสลงคะแนนสำหรับงาน AKB48 32nd Single Senbatsu Election
รายชื่อเพลง.
2 เพลงแรกในซีดีและมิวสิกวิดีโอ 3 เพลงแรกในดีวีดีจะเหมือนกันทุกเวอร์ชัน
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล) 
"Haste to Waste".
สมาชิกได้จากการค้นหา 7 อันดับท้ายจากทั้งหมด 15 อันดับในการทำข้อสอบวัดระดับความรู้ในรายการ Mecha Mecha Iketeru! ทางสถานี Fuji TV เมื่อวันที่ 20 เมษายนที่ผ่านมา
ฉบับบีเอ็นเคโฟร์ตีเอต.
"ซาโยนาระครอวล์" เป็นซิงเกิลที่ 11 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 21 มกราคม พ.ศ. 2565 ผ่านจอ THE PanOramix ณ เซ็นทรัลเวิลด์ และได้มีการเปิดตัวเพลงอย่างเป็นทางการครั้งแรกในงาน BNK48 11th Single "Sayonara Crawl" First Performance เมื่อวันที่ 20 มีนาคม พ.ศ. 2565 ณ Asiatique Park ริมแม่น้ำเจ้าพระยา
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล) 
เฟิสต์แรบบิท.
เค็งคิวเซย์ : วชิราพร พัฒนพานิช, นภสรณ์ ศิริปาณี, อิสรีย์ ทวีกุลพาณิชย์, นันทภัค กิตติรัตนวิวัฒน์, ปาฏลี ประเสริฐธีระชัย, ญาณิศา เมืองคำ, ณัฐธันยา ดุลยพล, ภาริตา ริเริ่มกุล, นิพพิชฌาน์ พิพิธเดชา, สาริศา วรสุนทร, พิทยาภรณ์ เกียรติฐิตินันท์, ภูษิตา วัฒนากรแก้ว, ณิชารีย์ วชิรลาภไพฑูรย์, พิณญาดา จึงกาญจนา, ณัฏฐธิดา อาสนานิ, นพรดา เลิศวิริยะพร
ทุ่งแสงดาว.
ขับร้องโดยสมาชิก 6 คน ประกอบด้วย
หมายเหตุ.
<templatestyles src="Reflist/styles.css" />
สุลต่านซูไลมันแห่งบรูไน

สุลต่านซูไลมัน อัล-กอนูนี อิบนี ชารีฟ อาลี (สวรรคต ค.ศ 1513) ยังรู้จักกันในพระนาม ราจาตูวา (กษัตริย์อาวุโส) และ อาดีปาตีอากุง (Adipati Agung; "Sang Aji") เป็นสุลต่านบรูไนองค์ที่ 5 ตาม"ซิลซีละฮ์ราจา-ราจาเบอรูไน" พระองค์ขึ้นครองราชย์ต่อจากพระราชบิดาใน ค.ศ. 1432 และปกครองจนกระทั่งสละราชสมบัติให้โบลเกียห์ขึ้นเป็นสุลต่านใน ค.ศ. 1485 
ในรัชสมัยของพระองค์ มะละกาและภูมิภาคเอเชียตะวันออกเฉียงใต้ทางตะวันออกเห็นบรูไนเติบโตเป็นอาณาจักรอันยิ่งใหญ่ ข้อมูลตามประเพณีมุขปาฐะระบุว่าพระองค์ทรงมีพระชนม์ชีพมากกว่า 100 พรรษา ใน Boxer Codex ชาวสเปนรู้จักพระองค์ในฐานะ สุลต่านโซลีมัน
พฤติกรรมวิทยา

พฤติกรรมวิทยา  เป็นสาขาวิชาหนึ่งของสัตววิทยา ที่ศึกษาเกี่ยวกับพฤติกรรมของสัตว์ โดยจะเน้นไปที่การศึกษาพฤติกรรมภายใต้สภาวะตามธรรมชาติ ซึ่งแตกต่างจากแนวคิดแบบพฤติกรรมนิยม (behaviorism) ในทางจิตวิทยา ที่จะศึกษาพฤติกรรมต่าง ๆ โดยมีการวางเงื่อนไข
คำว่า ethology เริ่มใช้กันแพร่หลายในปี 1902 โดยนักกีฏวิทยาชาวอเมริกัน วิลเลียม มอร์ตัน วีลเลอร์ (1865-1937) โดยมาจากคำ 2 คำในภาษากรีกคือ ethos ("คุณลักษณะ") และ logos ("การศึกษา")
สุลต่านโบลเกียห์

โบลเกียห์ อิบนี ซูไลมัน (สวรรคต ค.ศ. 1524) ยังเป็นที่รู้จักจากชื่อตำแหน่ง นาโคดารากัม  เป็นสุลต่านบรูไนองค์ที่ 6 ที่ครองราชย์ตั้ตแต่ ค.ศ. 1485 จนกระทั่งสวรรคตใน ค.ศ. 1524 พระองค์ขึ้นครองราชย์หลังการสละราชสมบัติของ สุลต่านซูไลมัน พระราชบิดา ยุคสมัยของพระองค์ถือเป็น "ยุคทองของบรูไน" เนื่องด้วยการมีอำนาจทั่วเกาะบอร์เนียวและฟิลิปปินส์ใต้ พระองค์พยายามหาแนวคิดใหม่ ๆ มาพัฒนาประเทศอยู่เสมอ 
สุลต่านโบลเกียห์สามารถรบชนะซูลูและเซอลูดอง (ปัจจุบันคือมะนิลา) ทำให้บรูไนมีอิทธิพลเหนือฟิลิปปินส์และนำศาสนาอิสลามเข้าไปเผยแพร่ มีการอพยพของผู้คนจากบรูไนไปยังบอร์เนียวเหนือและซูลู นอกจากนั้นยังแผ่อิทธิพลไปถึงยะโฮร์ 
โบลเกียห์ได้รับการระบุถึงใน ศิลาจารึกบรูไนในคริสต์ศตวรรษที่ 19 ที่ระบุถึงพระราชพงศาวลีสุลต่านบรูไน และยังปรากฏใน"ซิลซีละฮ์ราจา-ราจาเบอรูไน" เอกสารตัวเขียนในคริสต์ศตวรรษที่ 19 ที่กล่าวถึงเรื่องราวเดียวกัน ชาวสเปนเรียกพระองค์เป็น สุลต่านซาลัน  ใน Boxer Codex เอกสารตัวเขียนสเปนในคริสต์ศตวรรษที่ 16 
ตำแหน่ง.
สุลต้านโบลเกียห์เป็นที่รู้จักในธรรมเนียมบอร์เนียวและมลายูด้วยตำแหน่ง "นาโคดารากัม"  อย่างไรก็ตาม มีการโต้แย้งว่ามีการให้ตำแหน่งนี้แก่สุลต่านบรูไนพระองค์อื่นและบุคคลอื่นในคาบสมุทรมลายู
อุดมการณ์รวมกลุ่มเยอรมัน

อุดมการณ์รวมกลุ่มเยอรมัน  เป็นความคิดทางการเมืองอุดมการณ์รวมกลุ่มชาตินิยม (pan-nationalist) อย่างหนึ่ง นักอุดมการณ์รวมกลุ่มเยอรมันเดิมมุ่งรวมประชากรที่พูดภาษาเยอรมันในทวีปยุโรปในรัฐชาติเดียว ที่เรียกว่า "กรอสส์ดอยท์ชลันด์" (เยอรมนีใหญ่)
อุดมการณ์รวมกลุ่มเยอรมันมีอิทธิพลอย่างสูงในการเมืองเยอรมนีในคริสต์ศตวรรษที่ 19 ระหว่างการรวมประเทศเยอรมนี เมื่อจักรวรรดิเยอรมันถูกประกาศเป็นรัฐชาติใน ค.ศ. 1871 โดยปราศจากออสเตรีย (เยอรมนีน้อย) ตั้งแต่ปลายคริสต์ศตวรรษที่ 19 นักคิดอุดมการณ์รวมกลุ่มเยอรมันจำนวนมาก จัดตั้งสันนิบาตอุดมการณ์รวมกลุ่มเยอรมัน (Pan-German League) ตั้งแต่ ค.ศ. 1891 ได้รับอุดมการณ์ยึดชาติพันธุ์เป็นศูนย์กลาง (ethnocentric) และนิยมเชื้อชาติอย่างเปิดเผย และท้ายสุดได้ทำให้นโยบายต่างประเทศ "ไฮม์อินส์ไรช์" ที่นาซีเยอรมนีภายใต้การนำของอดอล์ฟ ฮิตเลอร์ดำเนินตั้งแต่ ค.ศ. 1938 อันเป็นหนึ่งในปัจจัยสำคัญที่นำไปสู่สงครามโลกครั้งที่สอง ผลจากภัยพิบัติแห่งสงครามทำให้อุดมการณ์รวมกลุ่มเยอรมันส่วนใหญ่ถูกมองว่าเป็นอุดมการณ์ต้องห้ามในสมัยหลังสงครามทั้งในสหพันธ์สาธารณรัฐเยอรมนีและสาธารณรัฐประชาธิปไตยเยอรมนี ปัจจุบัน อุดมการณ์รวมกลุ่มเยอรมันจำกัดอยู่เฉพาะกลุ่มนาซีใหม่ชายขอบบางกลุ่มในเยอรมนีและออสเตรีย
ดูเพิ่ม.
<templatestyles src="Div col/styles.css"/>
พระราชธรรมาภรณ์ (เงิน จนฺทสุวณฺโณ)

หลวงพ่อเงิน จันทสุวัณโณ หรือ พระราชธรรมาภรณ์ เป็นพระเกจิอาจารย์ชื่อดังในจังหวัดนครปฐม ซึ่งชื่อหลวงพ่อเงินนั้นเคยมีพระรุ่นเก่าปรากฏนามนี้เช่นกันท่านเป็นผู้ปฏิบัติดีปฏิบัติชอบเช่นเดียวกัน อย่างเช่น หลวงพ่อเงิน วัดบางคลาน เป็นต้น ท่านเป็นผู้ปฏิบัติดีปฏิบัติชอบ และเป็นบุคคลที่ประชาชนให้ความเคราพกันเป็นส่วนใหญ่ เป็นพระนักพัฒนา และเป็นบุคคลที่มีจิตที่เมตตาต่อประชาชนทุกหมู่เหล่า และในสมัยนั้นท่านก็เป็นแกนนำในการพัฒนาบ้านเรือนและช่วยเหลือผู้ที่ได้รับความเดือดร้อนและท่านจะอบรมสั่งสอนให้ประชาชนทำแต่ความดี และท่านเองก็จะคอยพัฒนาช่วยเหลือวัดและบ้านที่เก่าหรือชำรุดก็ตาม โดยในการพัฒนานั้น ประชาชนก็จะให้ความร่วมมือกันเสมอ งานทุกอย่างจึงสำเร็จลุล่วงได้ดี ท่านได้รับการยกย่องจากประชาชนว่า เทพเจ้าแห่งดอนยายหอม 
ประวัติ.
หลวงพ่อเงินเกิดเมื่อวันที่ 16 กันยายน พ.ศ. 2433 ในครอบครัวเกษตรกรรมที่มีฐานะครอบครัวหนึ่งของบ้านดอนยายหอม จังหวัดนครปฐม บิดาท่าชื่อ พรม ด้วงพูล มารดาชื่อ กรอง ด้วงพูล ท่านเป็นบุตรคนที่ 4 ในพี่น้องทั้งหมด 7 คน ในวัยเด็ก ท่านก็อยู่ศึกษาวิชาความรู้กับ พ่อพรม บิดาของท่านเอง และตัวพ่อพรมท่านมีความสามารถในการถ่ายทอดวิชาคาถาอาคมต่าง ๆ ผ้ายันต์ ตัวอักขระ ต่อมาท่านได้อุปสมบทเป็นพระภิกษุเมื่อวันที่ 18 พฤษภาคม พ.ศ. 2453 ณ พัทธสีมา วัดดอนยายหอม มีพระปลัดฮวย เจ้าอาวาสวัดดอนยายหอมในขณะนั้นเป็นพระอุปัชฌาย์ ได้รับฉายาว่า จนฺทสุวณฺโณ หลังอุปสมบทท่านก็ได้เข้ารับการศึกษาพระธรรมวินัย และปฏิบัติธรรมของสงฆ์ ซึ่งในเวลาหลังอุปสมบทไม่นาน ท่านก็ได้มีการท่องบทคาถาอาคมต่าง ๆ หลวงพ่อท่านได้เริ่มปฏิบัติวิปัสสนากรรมฐานและพอสำเร็จ ท่านก็เริ่มออกธุดงควัตร หลวงพ่อท่านได้เดินทางผ่านภาคเหนือ ในการออกธุดงค์ของหลวงพ่อเงิน ต้องเผชิญอันตรายกับสัตว์ป่า สัตว์ที่ดุร้าย แต่ท่านก็สามารถรอดปลอดภัยกลับมาได้ แต่เนื่องจากระหว่างทางมีแต่ความลำบาก ท่านจึง ได้มาปักกลดอยู่ข้างบ้านดอนยายหอม โดยที่มีผิวกายดำกร้าน ร่างกายซูบผอมราวกับคนชรา ชาวบ้านพอจำท่านได้ก็ยกมือไหว้ หลังจากนั้นพอท่านกลับมาจากการปักกรดไม่นาน ท่านก็เทศนาสอนลูกศิษย์และประชาชนว่า ชีวิตมนุษย์ของเรานั้นไม่แน่นอน ร่างกายมนุษย์ สังขารนั้นไม่ยั่งยืน ทุกอย่างล้วนอยู่ในวัฎสงสาร และจงพอใจในสิ่งที่ตนเองมีอยู่ มีสุขก็รู้จักพอ ต่อมาท่านเจ้าคุณพุทธรักขิต แต่งตั้งให้เป็นรองเจ้าอาวาสวัดดอนยายหอม เมื่อวันที่ 30 พฤษภาคม พุทธศักราช 2459 และท่านได้เข้าดำรงตำแหน่งเจ้าอาวาสวัดดอนยายหอมจริงๆเมื่อปี พ.ศ. 2466 เนื่องจากพระปลัดฮวย อดีตเจ้าอาวาส ได้ถึงแก่มรณภาพลง เมื่อเดือน ธันวาคม 2504 หลวงพ่อเงินได้รับพระราชทานสมณศักดิ์จากพระบาทสมเด็จพระเจ้าอยู่หัว ในนาม “พระราชธรรมาภรณ์” ข่าวนี้ ก่อความปลื้มปิติแก่ลูกศิษย์และชาวดอนยายหอมเป็นล้นพ้น หลวงพ่อท่านได้สร้างคุณประโยชน์มากมายตั้งแต่การดำรงตำแหน่งเจ้าอาวาส ทั้งช่วยเหลือประชาชนและชาวบ้านละแวกใกล้ๆ และพระเครื่องของท่าน ก็คอยคุ้มครองปกปักรักษาประชาชนทุกคน หลวงพ่อเงินท่านได้เริ่มอาพาธในปี พ.ศ. 2520 และได้ถึงแก่มรณภาพลงในวันที่ 13 มกราคม พ.ศ. 2520 ณ โรงพยาบาลรามาธิบดี สิริอายุ 86 ปี 66 พรรษา ถึงแม้ท่านจะมรณภาพไปแล้วก็ตาม แต่คุณความดีของท่านยังคงตราตรึงอยู่ในความทรงจำของบรรดาลูกศิษย์ลูกหา โดยเฉพาะชาวดอนยายหอมอย่างไม่มีวันลืม ต่างยังรำลึกนึกถึงท่านอย่างไม่มีวันเลือนหายไปจากความทรงจำ
ริโอบัมบา

ริโอบัมบา  หรือชื่อเต็ม ซานเปโดรเดริโอบัมบา  เป็นเมืองหลักของจังหวัดชิมโบราโซ ตั้งอยู่ตอนกลางของประเทศเอกวาดอร์ ห่างจากเมืองหลวงของประเทศ กรุงกีโตไปทางทิศใต้ราว 200 กม. เป็นเมืองการขนส่งที่สำคัญของภูมิภาค ชาวสเปนได้เข้ามาตั้งถิ่นฐานในคริสต์ศตวรรษที่ 16 ถูกทำลายจากแผ่นดินไหวใน ค.ศ. 1797 รัฐธรรมนูญฉบับแรกของประเทศได้ประกาศที่เมืองนี้ในปี ค.ศ. 1830
ปักษีวิทยา

ปักษีวิทยา  เป็นสาขาวิชาหนึ่งของสัตววิทยาที่ศึกษาเกี่ยวกับนก ปักษีวิทยาบางสายมีหลักการที่แตกต่างจากสาขาวิชาที่เกี่ยวข้องในหลายแง่มุม ส่วนหนึ่งเนื่องมาจากการมองเห็นในระดับสูงและความสวยงามของนก นอกจากนี้ยังเป็นสาขาที่มีการมีส่วนร่วมจากมือสมัครเล่นจำนวนมาก ทั้งในด้านเวลา ทรัพยากร และการสนับสนุนทางการเงิน การศึกษาเกี่ยวกับนกได้ช่วยพัฒนาแนวคิดหลักทางชีววิทยา รวมถึงวิวัฒนาการ พฤติกรรม และนิเวศวิทยา เช่น คำจำกัดความของสปีชีส์, กระบวนการเกิดสปีชีส์ใหม่, สัญชาตญาณ, การเรียนรู้, บทบาทหน้าที่ทางนิเวศวิทยา, กิลด์, ชีวภูมิศาสตร์เกาะ, phylogeography และการอนุรักษ์ ผู้ที่ศึกษาสาขาวิชานี้จะเรียกว่า "นักปักษีวิทยา" (ornithologist)
มนุษย์ให้ความสนใจนกมาตั้งแต่สมัยก่อนประวัติศาสตร์ ดังจะเห็นได้จากภาพเขียนบนผนังถ้ำในสมัยยุคหิน ในยุคแรก ความรู้เกี่ยวกับนกเริ่มมาจากความพยายามในการล่านกหายาก และการเลี้ยงสัตว์ปีกเพื่อกินไข่และเนื้อ โดยเริ่มที่อียิปต์ ประมาณ 400 ปีก่อนคริสตกาล และที่จีน ประมาณ 246 ปีก่อนคริสตกาล
แม้ว่าปักษีวิทยาในยุคแรก ๆ จะเกี่ยวข้องกับคำอธิบายและการกระจายพันธุ์เป็นหลัก นักวิทยาวิทยาในปัจจุบันมักแสวงหาคำตอบสำหรับคำถามที่เฉพาะเจาะจงมาก โดยมักใช้นกเป็นแบบจำลองเพื่อทดสอบสมมติฐานหรือการทำนายตามทฤษฎี ทฤษฎีชีววิทยาสมัยใหม่ส่วนใหญ่นำไปใช้กับรูปแบบชีวิต ดังนั้น จำนวนนักวิทยาศาสตร์ที่ระบุว่าตนเองเป็น "นักปักษีวิทยา" จึงลดลง มีการใช้เครื่องมือและเทคนิคต่าง ๆ มากมายในปักษีวิทยา ทั้งในห้องทดลองและนอกภาคสนาม และมีการสร้างนวัตกรรมใหม่ ๆ อย่างต่อเนื่อง นักชีววิทยาส่วนใหญ่ที่ยอมรับว่าตนเองเป็น "นักวิทยาวิทยา" ศึกษาประเภทเฉพาะของตนเอง เช่นเดียวกันกับการปฏิบัติทางชีววิทยาทั้งหมด เช่น กายวิภาคศาสตร์ อนุกรมวิธาน หรือนิเวศวิทยา วิถีชีวิตและพฤติกรรม 
คำนิยามและศัพทมูลวิทยา.
ศัพท์ "ornithology" มีที่มาจากภาษาละตินในคริสต์ศตวรรษที่ 16 ตอนปลายว่า "ornithologia" หมายถึง "ศาสตร์ของนก" ซึ่งมาจากภาษากรีกว่า ὄρνις "ornis" ("นก") กับ λόγος "logos" ("ทฤษฎี ศาสตร์ ความคิด")
โผฏฐัพพะ

โผฏฐัพพะ คือ "สิ่งที่มาถูกต้องกาย", "สิ่งที่กายสัมผัสแตะต้องได้" ได้แก่ อารมณ์หรือสัมผัสที่มีลักษณะ แข็ง นิ่ม ตึง หย่อน ร้อน เย็น เคลื่อนไหว หยุดนิ่ง เจ็บ ปวด เมื่อย ชา คัน เป็นต้น ซึ่งมากระทบหรือสัมผัสกับกาย และกายสามารถรู้สึกได้ถึงลักษณะนั้น เช่น น้ำกระเซ็นมาถูกแขน แขนก็รู้สึกถึงสิ่งที่มาถูกนั้น
โผฏฐัพพะ มี 2 อย่าง คือ 1. โผฏฐัพพะที่ไม่ประกอบด้วยเวทนา 2. โผฏฐัพพะที่ประกอบด้วยเวทนา
โผฏฐัพพะที่ไม่ประกอบด้วยเวทนามี 8 อย่าง จัดเป็นโผฏฐัพพะแท้ เป็นโผฏฐัพพะในกายวิญญาณ ได้แก่ 1. ความรู้สึก แข็ง นิ่ม ของธาตุดิน 2. ความรู้สึก ตึง หย่อน ของธาตุน้ำทางอ้อมแต่เป็นธาตุลมทางตรงที่ทำหน้าที่เกาะกุมให้เกิดรูปร่าง (ความรู้สึก พอง ยุบ จัดเป็นสมมุติบัญญัติ) 3. ความรู้สึก ร้อน เย็น ของธาตุไฟ 4. ความรู้สึก เคลื่อนไหว หยุดนิ่ง ของธาตุลม (ความรู้สึก เข้า ออก จัดเป็นสมมติบัญญัติ)
โผฏฐัพพะที่ประกอบด้วยเวทนา เป็นธรรมารมณ์ในมโนวิญญาณ เรียกอีกอย่างว่าโผฏฐัพพะธรรมารมณ์ เป็นธรรมารมณ์ที่เกิดขึ้นทางกาย เป็นโผฏฐัพพะที่ประกอบด้วยเวทนา เช่น เจ็บ ปวด เมื่อย ชา คัน เป็นต้น เพราะจิตเมื่อโผฏฐัพพะเหล่านี้เกิดขึ้น จิตจะไปกำหนดจับที่เวทนาก่อน และเมื่อผัสสะเกิดขึ้นจะไม่สามารถแยกโผฏฐัพพะคือความรู้สึกทางกายออกจากเวทนาได้ จึงจัดให้โผฏฐัพพะที่ประกอบด้วยเวทนาเหล่านี้เป็นธรรมารมณ์เสีย การจะแยกเวทนาออกจากธรรมารมณ์ได้นั้นสามารถทำได้ด้วยการบรรลุนามรูปปริจเฉทญาณ ซึ่งเป็นญาณที่สามารถแยกรูปนามออกจากกันได้
ธรรมารมณ์

ธรรมารมณ์ คือ อารมณ์ที่ใจรู้ หรืออารมณ์ที่เกิดทางใจ สิ่งที่ใจคิด ความคิด จินตนาการ สิ่งที่ใจเก็บมาคิด ที่เป็นอดีต ปัจจุบัน อนาคต แล้วหน่วงดึงมาเป็นอารมณ์ หรือสิ่งที่เกิดขึ้นในใจ สัมผัสด้วยใจ
ธรรมารมณ์ มี 2 อย่าง คือ 1. มโนธรรมารมณ์ ธรรมารมณ์ที่เกิดขึ้นในใจ ได้แก่ เวทนา สัญญา และสังขาร 2. โผฏฐัพพะธรรมารมณ์ ธรรมารมณ์ที่เกิดขึ้นทางกาย ได้แก่โผฏฐัพพะที่ประกอบด้วยเวทนา เช่น เจ็บ ปวด เมื่อย ชา คัน เป็นต้น เพราะจิตเมื่อโผฏฐัพพะเหล่านี้เกิดขึ้น จิตจะไปกำหนดจับที่เวทนาก่อน และเมื่อผัสสะเกิดขึ้นจะไม่สามารถแยกโผฏฐัพพะความรู้สึกทางกายออกจากเวทนาได้ จึงจัดให้โผฏฐัพพะที่ประกอบด้วยเวทนาเหล่านี้เป็นธรรมารมณ์ การจะแยกเวทนาออกจากธรรมารมณ์ได้นั้นสามารถทำได้ด้วยการบรรลุนามรูปปริจเฉทญาณ ซึ่งเป็นญาณที่สามารถแยกรูปนามออกจากกันได้ ส่วนโผฏฐัพพะที่ไม่ประกอบด้วยเวทนา 8 อย่าง ไม่จัดว่าเป็นธรรมมารมณ์ จึงจัดเป็นโผฏฐัพพะแท้ ได้แก่ 1. ความรู้สึก แข็ง นิ่ม ของธาตุดิน 2. ความรู้สึก ตึง หย่อน ของธาตุน้ำทางอ้อมที่ทำหน้าที่เกาะกุมให้เกิดรูปร่างแต่เป็นธาตุลมทางตรง (ความรู้สึก พอง ยุบ เป็นสมมุติบัญญัติ) 3. ความรู้สึก ร้อน เย็น ของธาตุไฟ 4. ความรู้สึก เคลื่อนไหว หยุดนิ่ง ของธาตุลม (ความรู้สึก เข้า ออก จัดเป็นสมมุติบัญญัติ)
เฟลิกซ์ ยูซ์ป็อป

เจ้าชายเฟลิกซ์ เฟลิกโซวิช ยูซูปอฟ เคานต์ซูมาโรคอฟ-เอลส์ตัน (23 มีนาคม [ตามปฎิทินเก่า: 11 มีนาคม] 1887 – 27 กันยายน ค.ศ. 1967) เป็นขุนนางชาวรัสเซียจากตระกูลยูซูปอฟที่เป็นที่รู้จักจากการมีส่วนร่วมในการลอบสังหารกริกอรี รัสปูติน และสมรสกับเจ้าหญิงอีรีนา อเล็กซานดราอฟนา พระราชนัดดาในจักรพรรดินิโคลัสที่ 2 แห่งรัสเซีย
ประวัติ.
เฟลิกซ์ ยูซูป๊อป เกิดในเซนต์ปีเตอส์เบิร์กเมื่อ 23 มีนาคม 1886 ครอบครัวที่เป็นเจ้าของเหมืองแร่ขนาดใหญ่มีผลกำไรและรายการซื้อขายจากลูกค้าชนชั้นสูงจากสินค้าจำพวกที่ทำจากขนสัตว์ของเขาเป็นอย่างมาก ในปี 1909 เขาย้ายไปศึกษาที่มหาวิทยาลัยฟอร์ดวิทยาลัย เขายังเป็นสมาชิกของคลับ Bullingdon และเป็นที่ยอมรับใน Oxford University สำหรับสังคมคนรัสเซีย เมื่อ 22 กุมภาพันธ์ 1914 ยูซูป๊อปอภิเสกสมรสกับ เจ้าหญิง ไอริน่า อเล็กซานโดรว่า หลานสาวของนิโคลัสที่สองในพระราชวังอนิคอฟ (Anichkov) ในฐานะที่เป็นผู้วางแผนสังหารรัสปูติน "ครอบครัว ยูซูป๊อป ถูกกล่าวหาว่าร่ำรวยที่สุดในรัสเซีย เขาเป็นเพียงคนเดียวที่เป็นทายาทผู้ชายที่รอดตายของครอบครัวยูซูป๊อป พี่ชายเขาที่แก่กว่าห้าปี นิโคไลถูกฆ่าตาย ในการต่อสู้ทางสงครามกลางเมืองโดยกลุ่มทหารแดงมานานหลายปีก่อนหน้านี้. "
ช่วงสงครามโลกครั้งที่ 1.
ในช่วงแรกของช่วงสงครามโลกครั้งที่ 1 เจ้าชายยูซูป๊อป แปลงปีกของพระราชวัง มอยเกียร์ ของเขาเป็นโรงพยาบาลสำหรับทหารที่ได้รับบาดเจ็บ ในฐานะที่เป็นลูกชายคนเดียวของตระกูล ก็สามารถที่จะหลีกเลี่ยงการเข้าร่วมกองกำลังติดอาวุธ เขาได้เข้าไปในโรงเรียนนายร้อยทหารและเอาหลักสูตรการฝึกอบรมของเจ้าหน้าที่ แต่เขาไม่มีความตั้งใจในการเข้าร่วมรัฐบาล พฤติกรรมของเขาถูกวิพากษ์วิจารณ์จากสมาชิกคนอื่นๆของราชสำนัก แกรนด์ดัชเชสโอลก้า ให้ความเห็นว่า "เขาแทบไม่ได้ทำอะไร; ไม่เต็มใจที่จะทำงานใดๆเพื่อรัฐบาลจักรวรรดิรัสเซีย"
ในปี 1915 มอริซ เพเลโลกูล (Paléologue) เอกอัครราชทูตฝรั่งเศสในมอสโกแสดงความคิดเห็น: "เจ้าชายเฟลิคส์ ยูซูป๊อปมีพรสวรรค์ที่มีปัญญารวดเร็วและรสนิยมความงาม แต่เขาค่อนข้างที่จะจินตนาการขี้อ้อนเกินไปมีแนวโน้มเป็นพวกรักร่วมเพศ" ในขณะเดียวกันเขาคัดค้านอิทธิพลที่กริกอรัสปูตินมีอำนาจชี้นำซาร์และซาร์รีน่าเหมือนกับสมาชิกของราชสำนัก
แต่แกรนด์ดุ๊วลาดิมีร์ แนะนำในสมุดบันทึกของเขาว่า ยูซูป๊อปได้มีความสัมพันธ์กับรัสปูติน: "เฟลิกซ์ ยูซูป๊อป ออกมาวางแผนเรื่องราวทั้งหมดกับฉันเพื่อนตบตารัสปูติน เขาได้รับความชื่นชอบภายในครั้งเดียวที่พบเจอ ... และหลังจากนั้นไม่นานรัสปูตินก็จะไว้วางใจเขาอย่างสมบูรณ์ พวกเขาเห็นพบเจอกัน เกือบทุกวันๆ และพูดคุยเกี่ยวกับทุกอย่าง รัสปูตินเริ่มเข้าไปในแผนการของเขา พวกเขาเพียงแค่พูดคุยหลักทรัพย์ในระหว่างการสนทนาของพวกเขาไม่มีที่สิ้นสุดก็เกินพอสำหรับหัวข้อการพูดคุยกันในแต่ละวัน และในที่สุดรัสปูตินก็ถูกวางยาพิษ ณ วังของยูซูปป๊อป แทงด้วยมีด ยิงด้วยปืนและโยนลงแม่น้ำเนวาร์ "
การลี้ภัยทางการเมือง.
เจ้าชายยูซูป๊อปพยายามที่จะกอบกู้ราชวงค์จากความอ่อนแอของราชสำนักอันมีเหตุมาจากความงมงายในตัวรัสปูติน แต่ทว่า ทุกอย่างสายเกินไป ในช่วงการปฏิวัติกุมภาพันธ์ปี 1917 เขาได้หลบหนีออกจากรัสเซียผ่านทางเรือไปยังปารีส กองทัพคอมมิวนิสต์ไล่หลังมา เขาหนึออกไปได้อย่างจวนเจียน สิ่งของที่นำติดไม้ติดมือมาได้จึงมีเพียงเสื้อผ้าและเครื่องเพชร เขาต้องลี้ภัยและหลบหนีอย่างทุลักทุเลไปพร้อมกับครอบครัวเขาและผู้ติดตามอีกเล็กน้อย ภรรยา ลูกสาว คู่ขา และคนรับใช้ ระหว่างการลี้ภัยสิ่งที่เขาจะภาคภูมิใจที่จะเล่าให้ผู้อื่นฟังมีเพียงเรื่องการสังหารรัสปูติน หลังจากลงเรือที่อิตาลี เขาก็นั่งรถไฟต่อไปยังฝรังเศส พำนักในปารีสโดยใช้เครื่องเพชรแลกและต่อมาไปยังอังกฤษและที่พำนักสุดท้ายคือ อเมริกา
ไรน้ำนางฟ้า

ไรน้ำนางฟ้า  เป็นครัสเตเชียนจำพวกแบรงคิโอโพดาจำพวกหนึ่ง จัดอยู่ในสกุล "Streptocephalus" และวงศ์ Streptocephalidae มีลักษณะคล้ายไรทะเลหรืออาร์ทีเมีย แต่มีขนาดตัวโตกว่า คือ ไม่มีเปลือก ตัวใส มีขาว่ายน้ำ 11 คู่ ลำตัวยาว 1 - 3 เซนติเมตร ตัวผู้มีขนาดใหญ่กว่าตัวเมีย และมีพฤติกรรมว่ายน้ำแบบหงายท้องโดยใช้ขาช่วยกรรเชียงนำโบก พัดอาหารเข้าปาก บริเวณหัวมีตาขนาดใหญ่ที่มีก้านยาว 1 คู่ มีหนวด 2 คู่ ส่วนหางแยกเป็นสองแฉกมีสีแดงส้ม ตัวเมียมีถุงไข่ 1 ถุง อยู่ทางด้านท้อง หนวดคู่ที่ 2 ของตัวผู้เปลี่ยนแปลงไปใช้สำหรับจับตัวเมียเวลาผสมพันธุ์ และใช้ในการจำแนกชนิด ไข่ที่ตัวเมียสร้างขึ้นจะพัฒนาให้มีเปลือกหนา
ไรน้ำนางฟ้า จะอาศัยอยู่ในแหล่งน้ำจืดต่าง ๆ ที่มีขนาดเล็ก เช่น คูน้ำข้างถนน หรือนาข้าว แม้กระทั่งแหล่งน้ำชั่วคราว เช่น ปลักควาย หรือรอยเท้าควายในเลน ยามฤดูฝน อาหารของไรน้ำนางฟ้า ได้แก่ แพลงก์ตอนสัตว์, โปรโตซัว, อินทรียสารและแพลงก์ตอนพืช ฤดูที่พบ คือ ช่วงเดือนกุมภาพันธ์ถึงสิงหาคม คือ ในฤดูฝน วงจรชีวิต คือ ไข่มีเปลือกหนา เป็นซีส ฝังอยู่ในพื้นดินหรือโคลน โดยจะพบในบ่อเล็กบ่อน้อย เมื่อน้ำท่วมขังก็จะฟักเป็นตัวออกมา ส่วนแหล่งน้ำขนาดใหญ่จะไม่พบไรน้ำนางฟ้า ไรน้ำนางฟ้าจะมีชีวิตอยู่ได้ในระยะเวลาสั้น ๆ ไม่กี่สัปดาห์เท่านั้น
ไรน้ำนางฟ้า แบ่งออกได้ราว ๆ 50-60 ชนิด (ดูเนื้อหาข้างล่าง) พบกระจายพันธุ์ตั้งแต่ แอฟริกา, ออสเตรเลีย, ยูเรเชีย, อเมริกากลาง และอเมริกาเหนือ ซึ่งเดิมเคยเป็นมหาทวีปกอนด์วานา เป็นต้น ส่วนในประเทศไทย มีทั้งหมด 3 ชนิด ซึ่งทั้ง 3 ชนิดนั้น ล้วนแต่เป็นสัตว์เฉพาะถิ่นทั้งหมด ได้แก่ ไรน้ำนางฟ้าสิรินทร ("Streptocephalus sirindhornae") พบครั้งแรกที่จังหวัดหนองบัวลำภู และพบได้ทั่วประเทศ, ไรน้ำนางฟ้าไทย ("Branchinella thailandensis") มิได้จัดอยู่ในสกุล "Streptocephalus" ไข่มีขนาดใหญ่กว่าไรน้ำนางฟ้าสิรินธรสองเท่า และไรน้ำนางฟ้าสยาม ("Streptocephalus siamensis") พบครั้งแรกที่จังหวัดสุพรรณบุรี และกาญจนบุรี เป็นชนิดที่หาได้ยากมาก นอกจากนี้แล้วยังพบได้ที่ประเทศลาว
ไรน้ำนางฟ้า มีคุณค่าทางสารอาหารสูง ปัจจุบันได้มีการเพาะเลี้ยงเพื่อเป็นอาหารให้แก่สัตว์น้ำต่าง ๆ ทั้งเป็นอาหารให้แก่ตัวอ่อน, เป็นอาหารให้แก่สัตว์น้ำเศรษฐกิจ และสัตว์น้ำสวยงาม โดยปัจจุบันสามารถเพาะเลี้ยงได้แล้วตลอดทั้งปี
นอกจากนี้แล้ว ไรน้ำนางฟ้ายังมีชื่อเรียกตามภาษาถิ่นต่าง ๆ เช่น "แมงอ่อนช้อย", "แมงแงว", "แมงหางแดง" และ"แมงน้ำฝน" เป็นต้น